EkBass/fiwiki-20250220-pages-articles huggingface dataset:
Lester B. Pearson

Lester Bowles Pearson (23. huhtikuuta 1897 – 27. joulukuuta 1972) oli kanadalainen diplomaatti ja poliitikko. Hän toimi Kanadan pääministerinä 1963–1968, ja sai Nobelin rauhanpalkinnon 1957. Pearsonin vähemmistöhallitus sai suosiota kehittämällä ohjelmat muun muassa Kanadan terveydenhuollosta, opintolainasta ja eläkkeistä. Se otti käyttöön nykyisen Kanadan lipun ja vakiinnutti Kanadan kaksikielisyyden. Nobelin rauhanpalkinnon Pearson sai ansioistaan rauhansovittelijana Suezin kriisissä sekä YK:n rauhanturvajoukkojen yhtenä perustajana. Hän on saanut useita kunnianosoituksia ja on muun muassa seuraavien ritarihuoneiden jäsen: Queen's Privy Council for Canada (PC), Order of Merit (Commonwealth) (OM), Order of Canada (CC) ja Order of the British Empire (OBE). Pearsonia pidetään yhtenä 1900-luvun vaikutusvaltaisimpana kanadalaisena. ==Varhainen ura== Pearson osallistui ensimmäiseen maailmansotaan ja opiskeli yliopistoissa Kanadassa ja Britanniassa. Hän toimi aluksi historian opettajana Toronton yliopistossa ja siirtyi sitten ulkoasiainhallinnon palvelukseen. Vuonna 1944 hänet valittiin Kanadan parlamenttiin liberaalisen puolueen edustajana. Hän toimi parlamentin jäsenenä myös vuosina 1948–1963. Pearson oli suurlähettiläänä Washingtonissa vuosina 1945–1946. Hän toimi Kanadan ulkoministerinä 1948–1957 ja YK:n yleiskokouksen puheenjohtajana 1952–1953. Liberaalien 1957 vaalitappion jälkeen Pearson nousi puolueen ja opposition johtajaksi ja johdatti puolueen vaalivoittoon 1963. == Pääministerinä == Liberaaleilla oli ollut Kanadassa läheisempi yhteys ranskankielisiin kanadalaisiin kuin konservatiiveilla. Lester Pearson asetti pääministerinä kuninkaallisen komitean, joka ehdotti vuonna 1965, että ranskasta tehtäisiin englannin kanssa tasaveroinen kieli sekä liittohallituksessa että Québecin, Ontarion ja New Brunswickin provinsseissa. Lisäksi komitea ehdotti perustettavaksi ranskankielisiä kouluja sinne, missä ranskankielisiä asukkaita oli yli 10 prosenttia väestöstä, ja provinssien hallitusten valtaoikeuksien lisäämistä suhteessa Ottawaan. Komitean ehdotukset toteutettiin asteittain. ==Huomionosoituksia== Vuodesta 1971 lähtien Pearsonin mukaan oli nimetty NHL:n runkosarjan parhaalle pelaajalle annettava Lester B. Pearson Award, mutta vuonna 2010 palkinto nimettiin uudelleen Ted Lindsayn mukaan. Toronton Pearsonin kansainvälinen lentoasema on myös nimetty hänen mukaan. ==Lähteet== Luokka:Kanadan liberaalipuolueen puheenjohtajat Luokka:Kanadan edustajainhuoneen jäsenet Luokka:Kanadan pääministerit luokka:Kanadan ulkoministerit Luokka:Nobelin rauhanpalkinnon saajat Luokka:Companion of the Order of Canada Luokka:Brittiläisen imperiumin ritarikunta Luokka:Vuonna 1897 syntyneet Luokka:Vuonna 1972 kuolleet
65 Cybele

65 Cybele on Marsin ja Jupiterin välisen asteroidivyöhykkeen ulommalla puoliskolla kiertävä suuri asteroidi, jonka läpimitta on noin 237,3 kilometriä IRAS-satelliitin mittausten mukaan. Aikaisempi arvio oli 230 km. Asteroidin massa on 1,4×10E19 kg. Asteroidin keskietäisyys on 3,073 AU ja se kiertää 1:2 resonanssissa Jupiterin kanssa kiertoajan ollessa 6,36 vuotta. ==Lähteet== *JPL Small-Body Database Browser: 65 Cybele Luokka:Päävyöhykkeen asteroidit
Jessi Frey

Jessi Frey on suomalainen laulaja ja lauluntekijä. Hän on tullut tunnetuksi Velcra-yhtyeen laulajana. Frey on vieraillut myös Turmion Kätilöiden Pirun nyrkki -albumin "Irstauden ilosanoma" -kappaleellahttp://www.findance.com/uutiset/986/jessi-frey-vierailee-turmion- katiloiden-levylla sekä Pofonyn Used to Waiting -EP:n "Pig Talk" -kappaleessa. Syyskuussa 2007 Frey valittiin SanomaWSOY:n sähköisen viestinnän liiketoimintaryhmän SWelcomin pelitoiminnan projektipäälliköksihttp://www.uratie.fi/uratie/th/announcements.action?month=9&year;=2007&id;=14950. Tästä tehtävästä hän siirtyi tammikuussa 2009 Nokia Music -palvelun tuotepäälliköksi Bristoliin. Frey on opiskellut Itä-Lontoon yliopistossa kulttuuria ja mediaa. Vuonna 2019 Jessi Frey julkaisi soolomateriaalia ja albumi Villainess ilmestyi elokuussa 2019. Vuoden 2022 alussa Frey ilmoitti somekanavillaan muuttaneensa takaisin Suomeen. == Sooloalbumit == * Villainess (2019) * Warrior (2022) == Lähteet == == Aiheesta muualla == * Velcra Noise.fi:n haastattelussa Luokka:Suomalaiset rocklaulajat Luokka:Nokian henkilöstö Luokka:Syntymävuosi puuttuu Luokka:Elävät henkilöt
Kausisarja

Kausisarja on nimi Yle TV1:n Kotikatsomo-ohjelmapaikalla esitettävälle 6–12-osaiselle draamalliselle televisiosarjalle,Kotikatsomon draamat , Yle Vintti 9.9.2009. Viitattu 24.5.2016. jota esitetään viikoittain kevät- tai syyskauden ajan, esimerkiksi tammikuusta huhtikuuhun tai syyskuusta joulukuuhun. Joskus sarjat ovat pidempiäkin: esimerkiksi Tuliportaat-sarjaan kuului 16 jaksoa. Vuonna 2009 Yle ilmoitti tavoittelevansa kausisarjoilla suurta yleisöä (800 000 katsojaa). Kunkin jakson pituudeksi haluttiin 50 minuuttia, ja sarjan tyylilajiksi ihmissuhdedraamaa, draamakomediaa, koko perhettä houkuttelevaa katsottavaa tai rikosdraamaa, kunhan erityispiirteenä on kosketus suomalaiseen todellisuuteen. Kausisarja voi olla myös menneisyyteen sijoittuva niin sanottu epookkisarja. == Kausisarjoja == * Vuoroin vieraissa (1997) * Tuliportaat (1998) * Angela ja ajan tuulet (1999) * Raid (2000) * Seitsemän (2001) * Yhteinen huone (2002) * Venny (2003) * Pelkovaara (2004) * Tahdon asia (2005) * Uudisraivaaja (2006) * Poikkeustila (2007) * Harvoin tarjolla (2008) * Uutishuone (2009) * Alamaailma (2010) == Lähteet == == Aiheesta muualla == * YLE: Kotikatsomo Luokka:Ylen tuottamat televisio-ohjelmat
Kanadan Grand Prix 2002

Kanadan Grand Prix 2002 oli Formula 1 -sarjan kauden 8. osakilpailu, joka ajettiin Kanadassa Circuit Gilles Villeneuvellä, Montrealissa, 9. kesäkuuta 2002. Ferrari saavutti 150:n voittonsa Michael Schumacherin voiton myötä. ==Tulokset== Sija Nro Kuljettaja Talli Kierrokset Aika/Keskeytys Lähtöruutu Pisteet 1\. 1 Michael Schumacher Ferrari 70 1:33.36,111 2 10 2\. 3 David Coulthard McLaren-Mercedes 70 +1,132 8 6 3\. 2 Rubens Barrichello Ferrari 70 +7,082 3 4 4\. 4 Kimi Räikkönen McLaren-Mercedes 70 +37,563 5 3 5\. 9 Giancarlo Fisichella Jordan-Honda 70 +42,812 6 2 6\. 14 Jarno Trulli Renault 70 +48,947 10 1 7\. 5 Ralf Schumacher Williams-BMW 70 +51,518 4 8\. 12 Olivier Panis BAR-Honda 69 +1 krs. 11 9\. 8 Felipe Massa Sauber-Petronas 69 +1 krs. 12 10\. 10 Takuma Satō Jordan-Honda 69 +1 krs. 15 11\. 23 Mark Webber Minardi-Asiatech 69 +1 krs. 21 12\. 7 Nick Heidfeld Sauber-Petronas 69 +1 krs. 7 13\. 20 Heinz-Harald Frentzen Arrows-Cosworth 69 +1 krs. 19 14\. 22 Alex Yoong Minardi-Asiatech 68 +2 krs. 22 15\. 15 Jenson Button Renault 65 Vaihdelaatikko 13 Kesk. 6 Juan Pablo Montoya Williams-BMW 56 Moottori 1 Kesk. 25 Allan McNish Toyota 45 Pyörähdys 20 Kesk. 16 Eddie Irvine Jaguar-Cosworth 41 Ylikuumeneminen 14 Kesk. 24 Mika Salo Toyota 41 Jarrut 18 Kesk. 17 Pedro de la Rosa Jaguar-Cosworth 29 Vaihdelaatikko 16 Kesk. 21 Enrique Bernoldi Arrows-Cosworth 16 Ripustus 17 Kesk. 12 Jacques Villeneuve BAR-Honda 8 Moottori 9 Lähde: Lähde: Lähde: Lähde: Lähde: Lähde: Lähde: Lähde: ==Lähteet== Luokka:Formula 1 -kausi 2002 Luokka:Kanadan Grand Prix
Special Olympics

thumb|Naisten painonnostoa Special Olympics -kisoissa Irlannin Dublinissa kesällä 2003. Special Olympics on kehitysvammaisten liikunta- ja urheilujärjestö. Järjestön toiminnassa on mukana 2,25 miljoonaa ihmistä yli 160 maasta. Tunnetuin Special Olympics -tapahtuma on maailmankisat, jotka järjestetään kahden vuoden välein niin, että kesä- ja talvimaailmankisat vuorottelevat. Vuonna 1988 Special Olympics sai tunnustuksen Kansainväliseltä olympiakomitealta.http://www.specialolympics.org/Special+Olympics+Public+Website/English/About_Us/Frequently_Asked_Questions/default.htm Special Olympics -kilpailuja on järjestetty eniten Yhdysvalloissa. Opetusministeri Betsy DeVos pyrki 2010-luvun lopulla lopettamaan järjestön valtionavun, mutta perääntyi suunnitelmasta presidentti Trumpin vastustettua sitä. Special Olympics -toiminta on tarkoitettu kehitysvammaisille, erotuksena KOK:n alaisuudessa järjestettävistä paralympialaisista, joissa kilpailevat pääasiassa liikuntavammaiset.http://www.specialolympics.org/Special+Olympics+Public+Website/English/About_Us/Differences+from+Paralympics.htm Toisin kuin paralympialaiset, jotka on tarkoitettu oman lajinsa huipuille, on Special Olympics tarkoitettu laajemmalle harrastajaryhmälle. Tämän takia Special Olympicseissä kilpailijat on luokiteltu paitsi iän ja sukupuolen mukaan, myös taitotasonsa mukaan. Tästä syystä normaalia paljon suurempi osa osallistujista pääsee mitaleille. Vuoden 2022 talvikisat Kazanissa Venäjällä peruttiin sodan vuoksi. Vuoden 2023 kesäkisoihin Berliiniin Venäjä ja Valko- Venäjä eivät lähettäneet joukkueitaan. == Kesämaailmankisat == Järjestys Vuosi Kaupunki Maa Osanottajia n. 1\. 1968 Chicago 1 000 2\. 1970 Chicago 2 000 3\. 1972 Los Angeles 2 500 4\. 1975 Mount Pleasant 3 200 5\. 1979 Brockport 3 500 6\. 1983 Baton Rouge 4 000 7\. 1987 South Bend 4 700 8\. 1991 Minneapolis Saint Paul 6 000 9\. 1995 New Haven 7 000 10\. 1999 Raleigh Durham Chapel Hill 7 000 11\. 2003 Dublin 6 500 12\. 2007 Shanghai 7 450 13\. 2011 Ateena 7 000 14\. 2015 Los Angeles 15\. 2019 Abu Dhabi == Talvimaailmankisat == Järjestys Vuosi Kaupunki Maa Osanottajia n. 1\. 1977 Steamboat Springs 500 2\. 1981 Stowe 600 3\. 1985 Park City 720 4\. 1989 Reno South Lake Tahoe 1 000 5\. 1993 Salzburg Schladming 1 600 6\. 1997 Toronto Collingwood 2 000 7\. 2001 Anchorage 1 800 8\. 2005 Nagano 1 800 9\. 2009 Boise 3 000 10\. 2013 Pyeongchang Etelä-Korea 11\. 2017 Graz Schladming == Lähteet == ==Aiheesta muualla== * Virallinen sivu Luokka:Vammaisurheilu Luokka:Kehitysvammaisuus
Terry Jacks

thumb|Terry Jacks Terry Jacks (s. 29. maaliskuuta 1944 Winnipeg, Manitoba) on kanadalainen laulaja-lauluntekijä, äänilevytuottaja ja luontoaktivisti. Hänet tunnetaan parhaiten vuoden 1974 kansainvälisestä hitistään ”Seasons in the Sun” (alun perin Jacques Brelin ”Le Moribonde”, jonka suomensi ja levytti Arto Sotavalta nimellä ”Päivät kuin unta”). Jacks liittyi nuoruudessaan vancouverilaiseen The Chessmen -yhtyeeseen, joka ehti levyttää muutamia paikallisia hittejä ennen hajoamistaan. Jacks aloitti hajoamisen jälkeen musiikillisen yhteistyön Susan Pesklevitsin (s. 1948) kanssa. Tästä syntyi 1960-luvun lopussa ja 1970-luvun alussa suuressa suosiossa ollut The Poppy Family -yhtye. Sen tunnetuimpiin kappaleisiin lukeutuu "Which Way You Goin' Billy?", joka ilmestyi samannimisellä levyllä vuonna 1969 ja nousi kanadalaisten listojen ykköseksi ja myös Yhdysvaltain Billboardin kakkoseksi. Single voitti Juno-palkinnon. Terry ja Susan Jacks menivät naimisiin, mutta avioliitto purkautui yhtyeen hajottua 1970-luvulla. He kuitenkin jatkoivat yhteistyötään: Terry tuotti Susanin ensimmäisen sooloalbumin vuonna 1973. Myös Terry Jacks lähti soolouralle ja sai maailmanlaajuista arvostusta hitillään "Seasons in the Sun". Hänellä on sittemmin ollut toinen avioliitto (päättyi uuteen eroon), josta syntyi tytär Holly. ==Lähteet== Luokka:Kanadalaiset laulajat Luokka:Vuonna 1944 syntyneet Luokka:Elävät henkilöt
Toshikazu Ichimura

Toshikazu Ichimura (s. 12. joulukuuta 1941)http://www.aikidojournal.com/encyclopedia?entryID=282 on japanilainen budō-opettaja (aikido 6. dan shihan, iaidō 6. dan renshi) Hän oli Ruotsissa ja Suomessa 1970–1980 luvuilla vaikuttanut aikido-ohjaaja. Ichimura-sensei toimi aikido-opettajana Skandinaviassa syksystä 1966 lähtien. Hän opetti aikidoa ja iaidōa leireillä yleisesti pohjoismaissa mutta vakituisesti hän opetti Uppsalassa, Ruotsissa. Suomessa hän piti ensimmäisen aikidoleirin 1970 Trygve Forsstenin kutsumana.Kamppailijoita Dojolta tatamilta, Laaksonen Tero 1992 sivut 145-148 Ichimura sensei myös tiettävästi opetti ensimmäisenä Suomessa iaidōa aikidoleirillä Pietarsaaressa toukokuussa 1971. Tällöin hän opetti ZNKR-iaidōa. Suomen Kendoliitto / Finnish Kendo Association, Tengu, sivu 9. 1/2007 Aikidon pääopettajana Skandinaviassa hän lopetti joulukuussa vuonna 1986, jolloin hän palasi Japaniin luopuen budōharjoittelusta. Paluu johtui osaltaan sensein erimielisyyksistä ruotsalaisten oppilaittensa kanssa, osin hänen kääntymisestään kristinuskoon. Suomalaiset kamppailulajien tekijät, Tero Laaksonen. 2009 sivut 14-25 == Suoritetut vyöarvot tai graduoinnit budōlajeissa == * aikido 6. dan 9.1.1977 (Zaidan Hojin Aikikai, Kisshomaru Ueshiba) * iaidō 6. dan 1.5.1969 (Dai Nippon Butokukai, Zen Nippon Iaidō Renmei) == Suoritetut opettajaarvot budōlajeissa == * aikido, shihan 9.1.1977 (Zaidan Hojin Aikikai, Kisshomaru Ueshiba) * renshi 1.5.1969 (Dai Nippon Butokukai, Zen Nippon Iaidō Renmei) ==Lähteet== * * === Viitteet === Luokka:Japanilaiset budokat Luokka:Aikido Luokka:Vuonna 1941 syntyneet Luokka:Elävät henkilöt
Bellamy Brothers

(The) Bellamy Brothers on yhdysvaltalainen country-duo. Sen muodostavat kaksi floridalaista veljestä, David (s. 16. syyskuuta 1950) ja Howard Bellamy (s. 2. helmikuuta 1946), jotka nousivat maineeseen 1970-luvulla ja ovat toimineet yhtämittaisesti siitä lähtien. Bellamyn veljekset olivat jo lapsina tekemisissä säveltaiteen kanssa. He opiskelivat Floridan yliopistossa, David pääaineenaan psykologia ja Howard eläinlääketiede. Ensimmäisen konserttinsa he pitivät isänsä kanssa vuonna 1968. Jim Stafford päätti levyttää Davidin kirjoittaman kappaleen "Spiders and Snakes", joka nousi Top 5:een. Bellamyt muuttivat ansaitsemillaan varoilla Los Angelesiin Kaliforniaan. Bellamy Brothers sai levytyssopimuksen Curb Recordsille vuonna 1975. "Let Your Love Flow" nousi menestykseksi pian sen jälkeen. Muihin hitteihin kuuluu Grammyllä palkittu "If I Said You Had a Beautiful Body (Would You Hold It Against Me)" (1979). The Bellamy Brothersin suosio jatkui jonkin aikaa 1980-luvulla. Yhtye siirtyi vuonna 1991 Atlantic Recordsille ja perusti pian oman levy-yhtiön Bellamy Recordsin. Vuonna 1999 albumi Lonely Planet julkaistiin Blue Hat Recordsin kautta. He ovat 2000-luvun kuluessa palanneet Curb Recordsin esiintyjiksi, ja albumi Jesus Is Coming ilmestyi 2007. Luokka:Yhdysvaltalaiset country-yhtyeet Luokka:Yhdysvaltalaiset duot
Galanthis

Galanthis oli kreikkalaisessa mytologiassa Alkmenen palvelijatar, alhaissukuinen ja kultahiuksinen neito, joka oli aina altis palvelemaan emäntäänsä ja siksi tämän suosikki. Alkemenen ollessa synnyttämässä Heraklesta Galanthis toimitti askareita, ja kulkiessaan edestakaisin hän huomasi synnytyksen jumalattaren Eileithyian istuvan alttarin ääressä kädet ja jalat ristissä. Nopeaälyisenä hän yhdisti hitaasti etenevän synnytyksen Heran juonitteluun, ja niin hän huudahti tälle ilosanoman, että Alkemen rukouksiin on vastattu ja tämä on synnyttänyt terveen pojan. Yllättyneenä jumalatar oikaisi raajansa, ja samalla synnytys lähti etenemään. Herakles syntyi nopeasti. Galanthis nauroi ja pilkkasi jumalatarta, jolloin tämä hiuksista kiinni tarttuen kaatoi hänet maahan. Rimpuilevan Galanthiin muoto muuttui näätäeläimeksi jumalattaren pitäessä tätä aloillaan, mutta jotain myös säilyikin — hänen hiustensa kultainen väri —, ja hän kulkee yhä sisään ja ulos emäntänsä talosta; lumikot ja hillerit täyttivät kotikissan paikkaa antiikin Kreikassa. Koska lisäksi Alkmenen synnytys oli autettu suusta tulevilla valheilla, määrättiin näätäeläimet synnyttämään jälkeläisensä suun kautta.Ovidius: Muodonmuutoksia ix, 304-323 (engl. käännös). == Lähteet == Luokka:Kreikkalainen mytologia
Gershon Kingsley

Gershon Kingsley (synt. Götz Gustav Ksinski; 28. lokakuuta 1922 Bochum, Saksa – 10. joulukuuta 2019 New York, New York, Yhdysvallat) oli saksalaissyntyinen yhdysvaltalainen lauluntekijä, joka on tullut tunnetuksi muun muassa vuonna 1969 julkaistulla instrumentaalikappaleellaan "Popcorn". Vuonna 1972 yhdysvaltalainen popyhtye Hot Butter levytti siitä oman versionsa, josta tuli suosittu. Kingsley syntyi Bochumissa Saksassa, mutta vietti nuoruutensa Berliinissä. Hänen isänsä oli juutalainen. Vuonna 1938 muutamaa päivää ennen kristalliyötä Kingsley pakeni Palestiinaan ja hänen vanhenpansa pakenivat Kuuban kautta Yhdysvaltoihin. Hän opetteli soittamaan pianoa ja meni Jerusalemin konservatorioon. Vuonna 1946 Kingsley muutti Yhdysvaltoihin ja aloitti musiikin opiskelun Los Angelesissa. New Yorkiin Kingsley muutti 1956. Kingsley perusti First Moog Quartetin vuonna 1970. Hänen tuotannossaan on edustettuna laaja kirjo musiikin tyylisuuntia, kuten avantgarde, pop ja elektroninen musiikki. Kingsley kuoli 10. joulukuuta 2019 kotonaan Manhattanilla New Yorkissa ollessaan 97-vuotias. == Lähteet == Luokka:Yhdysvaltalaiset lauluntekijät Luokka:Amerikansaksalaiset Luokka:Vuonna 1922 syntyneet Luokka:Vuonna 2019 kuolleet
Androgeenit

Androgeenit eli mieshormonit ovat molemmilla sukupuolilla esiintyviä sukupuolihormoneihin kuuluvia steroidihormoneja, jotka aiheuttavat molemmille sukupuolille miehisinä pidettyjä piirteitä ja käynnistävät poikien sukupuolitunnusmerkkien kehittymisen. ==Luettelo androgeeneistä== *Testosteroni *Dihydrotestosteroni *Androstenedioli *Androstenedioni *Dehydroepiandrosteroni (DHEA) ==Androgeenien merkitys== Androgeeneja muodostuu molemmilla sukupuolilla lisämunuaisen kuorikerroksessa. Lisäksi naisilla munasarjat erittävät jonkin verran androgeenejä. Miehillä aivolisäkkeen gonadotroopiset hormonit vaikuttavat lisäksi kiveksiin ja stimuloivat niitä tuottamaan testosteronia ja lisääntynyt mieshormonien määrä saa aikaan murrosiän alkamisen pojilla ja tyypillisten miehisten piirteiden, kuten esimerkiksi peniksen kasvun, karvoituksen lisääntymisen ja äänenmurroksen alkamisen. Voimakkaimmin miehisten piirteiden kehittymiseen vaikuttaa kiveksissä syntyvä testosteroni. Androgeeneillä on myös merkittävä rooli murrosiän niin sanotussa kasvupyrähdyksessä yhdessä kasvuhormonin kanssa. === Vaikutus homoseksuaalisuuteen === Jyrsijöiden tavoin myös ihmisillä on viitteitä siihen, että androfiliaa (seksuaalista suuntautumista miehiin) on eniten niillä uroksilla, joilla on erityisen paljon tai erityisen vähän androgeeneja. ==Androgeeneihin liittyviä sairauksia== ===Miehillä=== Liiallinen mieshormonin tuotanto miehellä voi viitata lisämunuaissairauteen ja aiheuttaa liian varhaista puberteettia ja myöhemmällä iällä ylikorostunutta maskuliinisuutta. Mieshormonin kiveksistä johtuvaa vajetta kutsutaan (primääriseksi) hypogonadismiksi. Se ilmenee murrosiän muutosten puuttumisena tai erittäin heikkona esiintymisenä. (Primääriseen) hypogonadismiin liittyy kivesten pieni koko. Aikuisena mieshormonin vajaus ilmenee alentuneena seksuaaliviettinä ja seksuaalisena kyvyttömyytenä. Murrosiän muutosten puuttuminen tai erittäin heikko esiintyminen voi johtua myös aivojen hypotalamuksesta tai aivolisäkkeen vajaatoiminnasta (hypopituitarismi), jota kutsutaan myös sekundääriseksi hypogonadismiksi. Vastaavat ongelmat voivat johtua myös vähän tai ei lainkaan toimivista androgeenireseptoreista, mikä estää androgeenien vaikutuksen kehon kudoksissa.http://www.mayoclinic.org/diseases-conditions/male- hypogonadism/symptoms-causes/dxc-20248457 ===Naisilla=== Naisilla liiallinen androgeenituotanto johtaa miehisten piirteiden ilmaantumiseen eli virilisoitumiseen.http://www.tohtori.fi/?page=6625671&search;=virilisoituminen Naisilla ei kuitenkaan ole testosteronia tuottavia kiveksiä, joten huomattava virilisaatio liittyy yleensä naisten steroidien käyttöön kehonrakennuksessa tai kilpaurheilussa. Yleisin virilisoitumisen syy naisilla on munasarjojen monirakkulaoireyhtymä (PCOS), joka aiheuttaa parrankasvua ja hedelmättömyyttä. Naisilla on testosteronia pieniä määriä tuottavat lisämunuaiset, joiden adrenogenitaalinen oireyhtymä (CAH) johtaa virilisoitumiseenhttp://www.duodecimlehti.fi/lehti/1993/6/duo30078. ==Katso myös== *Androgeenireseptori *Estrogeenit ==Lähteet== * * ===Viitteet=== Luokka:Miesten terveys Luokka:Steroidihormonit
Teppo Heikkilä

thumb|200px|Heikkilä SM-liigaottelussa 2008 Teppo Heikkilä (s. 10. maaliskuuta 1983) on suomalainen lentopalloilija. Kestilässä syntynyt yleispelaaja Heikkilä pelaa kaudella 2008-2009 Oulun Ettan väreissä, Lentopallon 1-sarjassa. Heikkilä on pelannut A-maajoukkueessa vuodesta 2005 lähtien. == Nuoruusvuodet == Heikkilän ura lähti käyntiin Keskilän juniorikouluissa. 16-vuotiaana nuorukaisena hänen tiensä vei Kuortaneen Urheiluopistoon opiskelemaan ja harjoittelemaan Suomen parhaiden poikajunioreiden kanssa. Heikkilä pelasi samalla Suomen nuorten maajoukkueessa menestyksellisesti. == SM-liiga == Kaudella 2001-2002 Heikkilä pelasi Kempeleen Pyrinnössä 1-sarjassa, jonka jälkeen hän siirtyi pelaamaan SM-liigaan. Uransa ensimmäisen SM-liigakauden Heikkilä pelasi Oulun Etta väreissä kaudella 2002-2003. Tämän jälkeen hän siirtyi Raision Loimun riveihin, jossa hän voitti Suomen cupin kultaa vuonna 2004 sekä hopeaa 2005. Sieltä tie vei Salon Piivolleyhin, josta palkintokaappiin tuli SM-hopea kaudelta 2006. Tämän jälkeen Heikkilä teki sopimuksen SM-liigaan nousseen Kempeleen Lentopallon kanssa. https://yle.fi/urheilu/3-5994101 Kempeleessä hän pelasi aina kaksi kautta, kunnes teki sopimuksen Oulun Ettan kanssa. Tavoitteena on että Oulun Etta nousisi takaisin SM-liigaan. Nykyinen joukkue on Oululainen SunVolley. == A-maajoukkue == Suomen A-maajoukkueessa Heikkilä on pelannut vuodesta 2005 lähtien. Ensimmäinen maaottelu oli Turkkia vastaan 23. elokuuta 2005. Maajoukkueessa Heikkilä on pelannut liberona sekä yleispelaajana. Kaudella 2005 Heikkilä oli voittamassa Euroopan Liigan hopeaa maajoukkueessa ja kesällä 2006 Teppo oli mukana Maailmanliigassa ja maajoukkueen kanssa EM-karsinnoissa, joista Suomi selviytyi Moskovassa pelattaviin EM-kisoihin 2007. Vuoden 2008 Maailmanliigassa Teppo oli jälleen mukana hyvällä menestyksellä. == Muuta == Heikkilä tunnetaan erittäin kovasta aloitussyötöstään, jota on muun muassa Suomen A-maajoukkue käyttänyt hyväkseen tehokkaasti A-maaotteluissa. == Saavutukset == * A-maajoukkueessa vuodesta 2005 lähtien * Euroopan liigan 2. sija 2005 * Suomen cupin voitto 2004 * Suomen cupin hopea 2005 * SM-hopeaa 2006 * EM-kilpailuihin selviytyminen 2007 * Suomen cupin voitto 2009 ==Kaudet== * 2000–01 Kempeleen Pyrintö (I. div.) & Kuortane (II. div.) * 2001–02 Kempeleen Pyrintö (I. div.) * 2002–03 Oulun Etta * 2003–04 Raision Loimu * 2004–05 Raision Loimu * 2005–06 Salo Piivolley * 2006–08 Kempeleen Lentopallo * 2008-09 Oulun Etta * 2009-10 SunVolley == Lähteet == Luokka:Suomalaiset lentopalloilijat Luokka:Vuonna 1983 syntyneet Luokka:Elävät henkilöt
Edward Seaga

Edward Philip George Seaga ON (28. toukokuuta 1930 – 28. toukokuuta 2019Former Jamaican Prime Minister Edward Seaga dies at 89 ) oli jamaikalainen työväenpuolueen poliitikko, joka toimi saarivaltion pääministerinä lähes koko 1980-luvun. Hän syntyi Bostonissa, Massachusettsissa. Seaga oli vuosina 1965–1996 naimisissa entisen Miss Jamaica Marie "Mitsy" Constantinen kanssa. Hän meni avioeron jälkeen uusiin naimisiin itseään kolmekymmentä vuotta nuoremman Carla Vendryesin kanssa. Seaga hoiti Jamaikan pääministerin virkaa aikavälillä 1. marraskuuta 1980 – 10. helmikuuta 1989. Häntä sekä edelsi että seurasi Michael Manley. == Lähteet == Luokka:Jamaikan pääministerit Luokka:Vuonna 1930 syntyneet Luokka:Vuonna 2019 kuolleet
Tuukka Anttila

Tuukka Anttila (s. 13. tammikuuta 1980) on suomalainen lentopalloilija, joka pelaa kaudella 2015-2016 Mestaruusliigaan Raision Loimussa. Hän on pelannut myös Hurrikaani-Loimaassa, Tampereen Isku-Volleyssa, KuPS-Volleyssa, Salon Piivolleyssa, Rocksissa sekä Saksan Bundesliigassa Mörsissä. == Ura == Tuukka Anttila aloitti pääsarjauransa Tampereen Isku-Volleyn väreissä. Samaan aikaan hän opiskeli Suomen parhaiden lentopallojunioreiden kanssa Varalan Urheilulukiossa Tampereen lähettyvillä. Vuoden Isku-Volleyssa pelattuaan hän vaihtoi kuopiolaisen KuPS-Volleyn joukkueeseen. KuPS-Volleyssa hän voitti uransa ensimmäisen ja toistaiseksi ainoan suomenmestaruuden vuonna 2000 sekä saavutti SM-hopeaa vuonna 1999 ja Suomen cupin voiton vuonna 1998. Tämän jälkeen hän vaihtoi yhden kauden ajaksi helsinkiläiseen Rocksiin, josta hän siirtyi Salon Piivolleyhin. Piivolleyssa Anttila otti nopeasti pääkeskitorjujan roolin ja nousi yhdeksi liigan parhaimmista keskipelaajista. Piivolleyssa Anttila saavutti kolme SM-hopeaa (2004, 2005, 2006) sekä Suomen cupin voiton vuonna 2003. Piivolleysta Anttila lähti kauden 2006 jälkeen ammattilaiseksi Saksan Bundesliigaan, Mörsin joukkueeseen. Bundesliigassa Anttila saavutti nopeasti ison roolin Mörsin joukkueessa. Saksan cupin finaalissa 2007 Mörs kohtasi Mestareiden liigan samalla kaudella voittaneen Friedrichshafenin mutta hävisi eräluvuin 1–3 yli 10 000 katsojan edessä. Kausi oli Anttilalle onnistunut ja hän jatkoi Saksassa myös kauden 2007–2008. Anttila taisteli peliajasta Atlantan 1996 olympiavoittaja Guido Görtzenin sekä Saksan maajoukkuemiehen Ralph Bergmanin kanssa läpi kauden. Möers sijoittui liigassa neljänneksi. Kesällä 2008 Anttila palasi Suomeen Salon Piivolleyn joukkueeseen. Vuonna 2011 hän siirtyi Hurrikaani-Loimaan joukkueeseen ja saavutti keväällä 2012 SM-hopeaa. Anttila lopetti Mestaruusliigassa pelaamisen keväällä 2014 Hurrikaani-Loimaan pronssijuhliin, mutta palasi välivuoden jälkeen. Anttila solmi heinäkuussa 2015 1+1 -vuotisen sopimuksen Raision Loimun kanssa. https://aamuset.fi/artikkeli/1613409723 == A-maajoukkue == A-maajoukkueessa Anttila pelasi ensimmäisen kerran vuonna 2000. Ensimmäinen maaottelu oli Viroa vastaan 4. toukokuuta. Vuodesta 2000 lähtien hän on kuulunut joukkueen vakioryhmään. == Yksityiselämä == Anttila on naimisissa ja asuu vaimonsa kanssa Salossa. Anttila opiskelee Turun Ammattikorkeakoulussa tietojenkäsittelyn tradenomiksi. == Kaudet == * 1996–1997 Rantaperkiön Isku (1-sarja) * 1997–1998 Isku-Volley * 1998–2000 KuPS-Volley * 2000–2001 Rocks * 2001–2006 Piivolley * 2006–2008 Mörs, Saksa * 2008–2011 Piivolley * 2011-2014 Hurrikaani-Loimaa * 2015-2016 Raision Loimu == Lähteet == * Tuukka Anttila Mestaruusliigan sivuilla Luokka:Suomalaiset lentopalloilijat Luokka:Vuonna 1980 syntyneet Luokka:Elävät henkilöt
Kenneth Hall

Kenneth Octavius Hall ON, OJ (s. 24. huhtikuuta 1941, Lucea, Jamaika) on jamaikalainen professori. Hän oli maansa kenraalikuvernööri Howard Cooken seuraajana 2006-2009. == Lähteet == Hall, Kenneth O. Hall, Kenneth O. Luokka:Elävät henkilöt
Howard Cooke

Howard Felix Hanlan Cooke (13. marraskuuta 1915 – 11. heinäkuuta 2014) oli jamaikalainen poliitikko ja maansa kenraalikuvernööri (1991–2006). Häntä seurasi professori Kenneth Hall. Cookesta tuli vuonna 1958 Länsi-Intian federaation parlamentin ja myöhemmin itsenäisen Jamaikan parlamentin jäsen. ==Lähteet== Luokka:Jamaikalaiset poliitikot Luokka:Vuonna 1915 syntyneet Luokka:Vuonna 2014 kuolleet
Pasi Aarnio

Pasi Antero Aarnio (s. 13. huhtikuuta 1947 Vehmaa) on entinen Suomen korkeimman oikeuden jäsen eli oikeusneuvos. Aarnio valmistui oikeustieteen kandidaatiksi vuonna 1971 Turun yliopiston oikeustieteellisestä tiedekunnasta ja suoritti auskultoinnin Viitasaaren tuomiokunnassa, jonka jälkeen hän aloitti Itä-Suomen hovioikeuden esittelijänä vuonna 1973. Hän siirtyi Turun hovioikeuteen, jossa eteni hovioikeudenneuvokseksi 42-vuotiaana vuonna 1989. Sen jälkeen hän oli korkeimmassa oikeudessa määräaikaisena esittelijäneuvoksena ja hoiti Loimaan kihlakunnantuomarin ja Forssan laamannin virkoja. Korkeimman oikeuden jäseneksi hänet nimitettiin vuoden 2001 alusta alkaen. Eläkkeelle Aarnio jäi vuoden 2015 toukokuun alusta, jolloin oli täyttänyt 68 vuotta ja toiminut Korkeimmassa oikeudessa oikeusneuvoksen virassa 14 vuoden ajan.Korkeimman oikeuden vuosikertomus 2015 (pdf) == Lähteet == Luokka:Korkeimman oikeuden jäsenet Luokka:Vuonna 1947 syntyneet Luokka:Elävät henkilöt
The Corries

The Corries oli skotlantilainen kansanmusiikkiyhtye, joka tunnetaan skotlantilaisen perinnemusiikin esittäjänä. Vaikka yhtye alun perin esiintyi triona, sen tärkeimmät menestykset ovat Roy Williamsonin ja Ronnie Brownen yhteistyön ajalta. Esiintyessään molemmat muusikot laulavat ja soittavat monipuolisesti erilaisia soittimia, kuten kitaraa, mandoliinia, bodhranrumpua tai combolinkitaraa. Roy Williamsonin säveltämä ja yhtyeen vuonna 1967 esittämä Flower of Scotland on saanut erittäin suuren suosion erityisesti urheilutapahtumien yhteydessä Skotlannin epävirallisena kansallislauluna ja valittiin yleisöäänestyksessä suosituimmaksi viiden ehdokkaan joukosta. Skotlannin ollessa osa Isoa-Britanniaa sillä ei ole virallista kansallislaulua. Roy Williamsonin kuoleman jälkeen vuonna 1990 Ronnie Browne on jatkanut yhtyeen kappaleiden esittämistä. ==Diskografia== *The Corrie Folk Trio And Paddie Bell (EP 1963) *Yon Folk Songs Is For The Burds (EP 1963) *More Folk Songs For The Burds (EP 1963) *The Corrie Folk Trio With Paddie Bell (LP 1964) *The Promise Of The Day (1965) *Frosty Winds (EP 1965/6) *Those Wild Corries! (1966) *Bonnet, Belt And Sword (1967) *Kishmul's Galley (1968) *The Corries In Concert (1969) *Scottish Love Songs (1969) *Strings And Things (1970) *Live At The Royal Lyceum Theatre, Edinburgh (1971) *Sound The Pibroch (1972) *"Live" A Live O (1972) *A Little Of What You Fancy (1973) *Live From Scotland Volume 1 (1974) *Live From Scotland Volume 2 (1974/75) *Live From Scotland Volume 3 (1975) *Peat Fire Flame (1977) *Live From Scotland Volume 4 (1977) *Stovies (1980) *The Dawning Of The Day (1982) *Scotland Will Flourish (1985) *Barrett's Privateers (1987) *The Bonnie Blue (1988) *Flower Of Scotland (1990) *The Corries (1991) *The Silver Collection 1966–1991 (1991) *Flower of Scotland CD Single/EP (1998) *The Corries Collection (1999) ==Lähteet== ==Aiheesta muualla == *Yhteen verkkosivut – Luokka:Kansanmusiikkiyhtyeet Luokka:Skotlantilaiset yhtyeet
Didymos Sokea

Didymos Sokea (, ; 310–398) oli aleksandrialainen varhaisen kirkon sokea teologi. Hänen elämänvaiheistaan tiedetään hyvin vähän. Didymos käsitteli Pyhän Hengen asemaa teoksessaan De Spiritu Sancto. Teos on julkaistu viimeistään 370-luvun alussa ja se on merkittävimpiä patristisia puheenvuoroja Pyhän Hengen asemasta. Didymos julistettiin harhaoppiseksi Khalkedonin kirkolliskokouksessa vuonna 451. == Aiheesta muualla == * Didymus the Blind. Catholic Encyclopedia. Luokka:310-luvulla syntyneet Luokka:390-luvulla kuolleet Luokka:Egyptiläiset henkilöt Luokka:Kirkkoisät Luokka:Pyhimykset Luokka:Sokeat henkilöt Luokka:Antiikin Aleksandria
Kinky Friedman

Richard S. "Kinky" Friedman (31. lokakuuta 1944 Chicago – 27. kesäkuuta 2024 Medina, Texas) oli yhdysvaltalainen laulaja-lauluntekijä, kirjailija ja poliitikko. Hän oli vuonna 2006 sitoutumaton ehdokas Teksasin kuvernööriksi ja sai 12,6 % äänistä. Hän aikoi olla ehdolla myös vuoden 2010 kuvernöörinvaaleissa, mutta jätti kampanjansa kesken pyrkiäkseen maatalouskomissaariksi.Kinky Friedman withdraws from Texas governor’s race. The Fort Worth Star-Telegram, 2009. Friedman syntyi juutalaiseen perheeseen. Hän oli lapsuudestaan saakka kiinnostunut musiikista ja shakista. Friedman perusti 1970-luuvn alussa satiirisen country-yhtyeen Kinky Friedman and The Texas Jewboys. Friedman provosoi musiikillaan, ja yhtyeen kappale ”Get Your Biscuits in the Oven and Your Buns in the Bed” pilkkasi feminismiä. Friedman sai National Organization for Womenilta ”Vuoden sovinistisika” -tittelin. Friedmanin tunnetuin albumi on vuonna 1973 julkaistu debyytti Sold American. Hänen tunnetuimpiin lauluihinsa kuuluu cover Chinga Chavinin ”Asshole from El Pasosta”. Hän esiintyi myös yhdessä Bob Dylanin kanssa ja vieraili lokakuussa 1976 Saturday Night Live -show’ssa. Friedman julkaisi useita albumeita, jotka saivat kulttimainetta. Niiden myynti oli kuitenkin heikkoa, ja Friedman siirtyi kirjailijaksi. Hän kirjoitti useita salapoliisiromaaneja ja sijoitti kirjoihin usein itsensä. Dekkarien pääosassa on New Yorkin Vandam Streetillä asuva Kinky Friedman, sivuhenkilöinä on useita Friedmanin todellisia ystäviä. Hänen teoksiaan olivat muun muassa Elvis, Jeesus ja Coca-Cola ja Vyötiäisiä ja vanhoja pitsejä. Friedmanista tuli vuonna 2001 myös Texas Monthly -lehden kolumnisti. Hän kirjoitti Texanist-kolumnissaan mustaa huumoria sekä slapstickiä paatoksellla. Friedmanilla oli myös oma sikarituoteperheensä. Friedman pyrki kahdesti Texasin kuvernööriksi. Hänen vuoden 2006 värikäs kampanjansa sai laajaa huomiota, mutta hän jäi silti vaaleissa neljänneksi. ==Suomennetut teokset== * Elvis, Jeesus ja Coca-Cola, suomentanut Väinö Antero. Helsinki: Loki-Kirjat, 1996 ISBN 952-9646-85-2 * Vyötiäisiä ja vanhoja pitsejä (Armadillos & old lace), suomentanut Jari Niittylä. Helsinki: Jalava, 1996 ISBN 951-887-082-9 * Herra varjele John Waynea, suomentanut Jari Niittylä. Helsinki: Loki-Kirjat, 2001 ISBN 952-9646-29-1 ==Lähteet== ==Aiheesta muualla== *Kotisivut . Luokka:Yhdysvaltalaiset kirjailijat Luokka:Yhdysvaltalaiset poliitikot Luokka:Yhdysvaltalaiset laulaja- lauluntekijät Luokka:Vuonna 1944 syntyneet Luokka:Vuonna 2024 kuolleet
Auskultointi

Auskultointi (latinan sanasta auscultare ’kuunnella tarkasti’) on perinteinen koulutus- ja harjoittelujakso, jolla pätevöidytään opettajaksi tai tuomariksi. Harjoittelijaa nimitetään auskultantiksi. Juristeilla auskultointi tapahtuu joko kokonaan käräjäoikeudessa tai osittain hovi- tai hallinto-oikeudessa, jolloin ensimmäisen käräjäoikeudessa suoritettavan kuuden kuukauden jakson jälkeen toinen jakso suoritetaan hovi- tai hallinto-oikeudessa. Käräjäoikeudessa tapahtuvan tuomioistuinharjoittelun aikana käräjänotaarit ratkaisevat muun muassa hakemus- ja velkajärjestelyasioita sekä toimivat selvimmissä rikos-, riita- ja hakemusasioissa oikeuden puheenjohtajana. Vuoden kestävän auskultoinnin hyväksytysti suorittaneelle myönnetään tuomarinkoulutuslautakunnan päätöksellä vapaamuotoisesta hakemuksesta varatuomarin arvonimi. Muodollisesti varatuomarin arvonimi ei ole edellytys tuomarin virkaan nimittämiselle. Käytännössä yleisissä tuomioistuimissa eli käräjä- ja hovioikeuksissa kaikki tuomarit ovat auskultoineet. Sen sijaan hallintotuomioistuimissa on paljonkin tuomareita, jotka eivät ole auskultoineet. == Lähteet == Luokka:Oikeuslaitos Luokka:Opetus
Susan Ward

Susan Ward (s. 15. huhtikuuta 1976 Monroe, Louisiana) on yhdysvaltalainen näyttelijä ja malli. == Elokuvat == * Poison Ivy: The New Seduction (1997) * Sisäpiirissä (The In Crowd, 2000) * Hal ja iso rakkaus (2001) * Would I Lie To You? (2002) * Going Greek (2004) * Wild Things 2 (2004) * Cruel World (2005) * Rahantekijä (2005) * Vain ystäviä (2005) * Dead + Deader (2006) * Toxic (2007) == TV-työt == * All My Children (1995) * Malibu Shores (1996) * Sunset Beach (1997–1999) * Make it or break it (2009–2012) === TV-sarjavierailut === * Monk, Michelle Cullman * Just Legal, Kate Manat * C.S.I., Tanya Rollins * C.S.I. Miami, Ginger Wadley * Boomtown, Layla * Frendit, Hayley * Men, Women & Dogs, Sandra * Hercules: The Legendary Journeys, Psyche == Lähteet == Luokka:Yhdysvaltalaiset näyttelijät Luokka:Vuonna 1976 syntyneet Luokka:Elävät henkilöt
Mark Dinning

Mark Dinning (17. elokuuta 1933 – 22. maaliskuuta 1986) oli yhdysvaltalainen laulaja. Dinning sai vuonna 1957 levytyssopimuksen tuottaja Wesley Rosen välityksellä. Hän sai suurimman suosion hitillään "Teen Angel", joka nousi Billboardin listan ensimmäiselle sijalle 8. helmikuuta 1960. Dinning ei koskaan saavuttanut uudelleen vastaavaa suosiota, mutta jatkoi musiikkialalla, kunnes kuoli sydänkohtaukseen 52-vuotiaana. == Singlet == * Teen Angel (1959) * A Star is Born (A Love Has Died) / You Win Again (1960) * The Lovin' Touch' (1960) * She Cried On My Shoulder / The World Is Getting Smaller (1960) * Top Forty, News, Weather And Sports (1961) * Another Lonely Girl (1961) * Lonely Island / Turn Me On (1961) * All of This for Sally (1962) * I Catch Myself Cryin (1962) * Joey / January (1964) * Dial AL 1-4883 / I'm Glad We Fell In Love (1965) * There Stands A Lady / The Last Rose (1966) * He Reminds Me of Me / Run Opie Run (1966) * It's Such A Pretty World Today / Atlanta Georgia Stray (1967) * Throw A Little Love My Way / A Dissatisfied Man (1968) Luokka:Yhdysvaltalaiset laulajat Luokka:Vuonna 1933 syntyneet Luokka:Vuonna 1986 kuolleet
Great Coasters International

thumb|Thunderbird on Great Coasters International Inc valmistama maailman pohjoisin puurakenteinen vuoristorata. Great Coasters International, Inc. (GCI) on yhdysvaltalainen puisiin vuoristoratoihin erikoistunut yritys. Yrityksen kotipaikka on Pennsylvaniassa ja toimitusjohtajana toimii Clair Hain. GCI:n yhteistyökumppanina on Euroopassa saksalainen Günter Engelhardt GmbH. GCI on saanut tunnustusta tekemästään työstä. GCI:n valmistama Thunderhead-vuoristorata palkittiin 2005 ja 2006 vuoden parhaana puisena vuoristoratana The Golden Ticket Awards -tapahtumassa. Thunderhead sijaitsee Dollywood-huvipuistossa Yhdysvaltain Tennesseessä. Suomessa on yksi GCI:n suunnittelema ja toteuttama vuoristorata Thunderbird, joka valmistui vuonna 2006. Se sijaitsee Etelä-Pohjanmaalla Kauhavan kunnassa PowerLand-nimisessä huvipuistossa, joka on osana PowerPark-monitoimipuistoa. Samalla Thunderbird on ensimmäinen vuoristorata, jonka yritys on toteuttanut Euroopassa. == GCI:n valmistamia vuoristoratoja == *Gwazi (Busch Gardens Africa) InvadR (Busch Gardens Williamsburg) *Kentucky Rumbler (Beech Bend) *Lightning Racer (Hersheypark) *Ozark Wildcat (Celebration City) *Renegade (Valleyfair!) *Roar (Six Flags America) *Roar (Six Flags Discovery Kingdom) *Troy (Toverland) *Thunderbird (PowerPark) *Thunderhead (Dollywood) *Wildcat (Hersheypark) == Lähteet == * * == Aiheesta muualla == *GCI:n kotisivut *guenter-engelhardt.de *powerpark.fi *dollywood.com *The Golden Ticket Awards *rcdb.com *Six Flags -ketjun virallinen kotisivu Luokka:Huvipuistolaitteiden valmistajat
Ray Peterson

Ray A. Peterson (23. huhtikuuta 1939 – 25. tammikuuta 2005) oli yhdysvaltalainen pop-laulaja. Peterson syntyi Dentonissa, Texasissa, ja toipui lapsuudessaan poliosta. Hän sai levytyssopimuksen RCA Victor Recordsilta vuonna 1957 muutettuaan Los Angelesiin, Kaliforniaan. Keskeisimpiä hittejä olivat myöhemmin Elviksenkin levyttämä "The Wonder of You" sekä "Tell Laura I Love Her" (1960). Myös Britanniassa julkaistiin viimeksi mainitusta Ricky Valancen cover-versio. Ray Peterson siirtyi myöhemmin Nashvilleen. Muusikonuransa lopetettuaan hän ryhtyi baptistikirkon ministeriksi. Hän kuoli syöpään Tennesseessä 2005. Hän kuuluu Rockabilly Hall of Fameen. == Muuta == * Hectorin käännöscover "Tell Laura I Love Her" -hitistä julkaistiin 1970-luvulla Hectorock I -levyllä nimellä "Laura (sua kauheesti kaipaan)". Luokka:Yhdysvaltalaiset laulajat Luokka:Vuonna 1939 syntyneet Luokka:Vuonna 2005 kuolleet
Dickey Lee

Dickey Lee (s. 21. syyskuuta 1936, Memphis, Tennessee) on yhdysvaltalainen laulaja-lauluntekijä. Lee alkoi menestyä musiikkialalla muutettuaan Teksasiin. Hänen tunnetuimpia kappaleitaan ovat "Patches", "Laurie (Strange Things Happen)", "I Saw Linda Yesterday", "Never Ending Song of Love" ja "Rocky". Myöhemmiltä Mercuryn-vuosilta ovat peräisin mm. "Workin' My Way to Your Heart" ja "Lost in Love", joista jälkimmäinen on duetto Kathy Burdickin kanssa. Lee oli mukana kirjoittamassa Tracy Byrdin vuonna 1994 albumilla ja vuonna 1995 singlenä julkaistua laulua "Keeper of the Stars". Luokka:Yhdysvaltalaiset laulajat Luokka:Vuonna 1936 syntyneet Luokka:Elävät henkilöt
Tracy Byrd

Tracy Lynn Byrd (s. 17. joulukuuta 1966 Texas) on yhdysvaltalainen country- muusikko. Byrd on Jerry Lynnin ja Brenda Vaughn Byrdin vanhin lapsi. Hänellä on lisäksi sisko Debra. Molemmat varttuivat Vidorissa, Texasissa. Byrdillä on nykyisin aviopuoliso Michelle sekä kaksi poikaa ja yksi tytär. Perhe asuu Beaumontissa, Texasissa. Byrdin ensimmäinen listaykkössingle oli ”Holdin’ Heaven” vuodelta 1993. Toisen listaykkösensä (”Ten Rounds With Jose Cuervo”) hän julkaisi vuonna 2002. Väliin mahtuivat muun muassa hittikappaleet ”Keeper of the Stars” (1995) ja ”I’m from the Country” (1998). Hänen uusin albuminsa Different Things on vuodelta 2006. ==Diskografia== ===Studioalbumit=== *Tracy Byrd (1993) *No Ordinary Man (1994) *Love Lessons (1995) *Big Love (1996) *I’m from the Country (1998) *It's About Time (1998) *Ten Rounds (2001) *The Truth About Men (2003) *Different Things (2006) ===Kokoelma-albumit=== *Keepers: Greatest Hits (1999) *Tracy Byrd’s Wonders of Wildlife (2000) *The Millennium Collection: The Best of Tracy Byrd (2001) *Greatest Hits (2205) *The Definitive Collection (2007) *Icon (2012) Luokka:Yhdysvaltalaiset countrymuusikot Luokka:Vuonna 1966 syntyneet Luokka:Elävät henkilöt
Suomennoskirjallisuus

Suomennoskirjallisuus on mitä tahansa muusta kielestä suomen kielelle käännettyä eli suomennettua kirjallisuutta. Se muodostaa yhdessä suomenkielisen ja ruotsinkielisen kirjallisuuden kanssa Suomen kirjallisuuden rungon. Erityisesti suomenkielisessä kirjallisuudessa suomennoskirjallisuus on ollut merkittävässä osassa, sillä suomen kirjakieli on käytännössä luotu kääntämällä. Ensimmäinen julkaistu suomenkielinen kirja, Mikael Agricolan Abckiria vuodelta 1543 on osittain alkuperäistä suomen kieltä, mutta suurelta osaltaan se on suomennosta kirkollisista teksteistä. Myös muut Agricolan julkaisut olivat lähinnä kirkollisia käännöksiä, joissa oli muun muassa hänen kirjoittamiaan ohjeita. Kuuluisimpia varhaisia suomenkielisiä alkuperäisteoksia olivat vasta 1800-luvun Kalevala (1849) ja Seitsemän veljestä (1870). == Suomennoskirjallisuuden vaiheita == Suomennoskirjallisuuden osuus julkaistusta kaunokirjallisuudesta kasvoi 1900-luvun alkuvuosina merkittävästi. Suomessa oli myös ulkomaisen kirjallisuuden vastustajia, jotka näkivät vieraat vaikutteet turmiollisina. WSOY:n toimitusjohtaja Jalmari Jäntin mukaan vieraan kulttuuripiirin kirjoja käännettiin liikaa. Hänen mukaansa ihmisillä ei ollut edellytyksiä ymmärtää käännettyä kirjallisuutta. Saksalaisuuteen suuntautuneiden lukeneiston edustajien silmissä muun muassa englantilainen kirjallisuus oli pinnallista.Leppihalme, Ritva: Britteinsaarten kertomakirjallisuus. Teoksessa Suomennoskirjallisuuden historia 2, s. 156, 158–159. == Lähteet == * * === Viitteet === == Kirjallisuutta == * *
Alan Osmond

Alan Ralph Osmond (s. 22. kesäkuuta 1949) on yhdysvaltalainen muusikko, joka tuli 1970-luvulla tunnetuksi The Osmonds -popyhtyeen jäsenenä. Osmond oli aiemmin seurustellut Karen Carpenterin kanssa, mutta meni 16. heinäkuuta 1974 naimisiin Suzanne Pinegarin kanssa. Heidän kahdeksan poikaansa ovat esittäneet musiikkia nimellä The Osmonds – Second Generation. Osmond kasvoi suuressa mormoniperheessä. Hänen kaksi vanhinta veljeään, Virl ja Tom, ovat kuuroja. Osmond kykenee MS-tautinsa takia esiintymään enää satunnaisesti. Luokka:Yhdysvaltalaiset laulajat Luokka:Vuonna 1949 syntyneet Luokka:Elävät henkilöt
Juhlaraha

Juhlaraha on pääsääntöisesti keräilyyn tarkoitettu erikoisraha, joka yleensä lyödään jonkin juhlan, tapahtuman, vuosipäivän tai merkkihenkilön kunniaksi. Juhlarahojen materiaalina on usein kulta tai hopea ja ne lyödään paremmalla laadulla kuin normaalit käyttörahat. Lisäksi niiden lyöntimäärät ovat käyttörahoja pienempiä, minkä takia niiden arvokin on yleensä nimellisarvoa korkeampi. == Historia == Jo antiikin aikana painettiin muistokolikoita, joiden aiheena oli jokin merkkitapahtuma tai hallitsijan merkkiteko. Antiikin Roomassa juhlarahoja käytettiin myös maksuliikenteessä. Keskiajalta juhlarahoja ei tunneta kuin muutamia, mutta renessanssin aikana antiikin rahataiteen tultua kiinnostuksen kohteeksi alettiin juhlarahojakin jälleen valmistaa. 1500–1800-luvuilla juhlarahat painettiin yleensä kullasta ja hopeasta, eikä niitä laskettu maksuliikenteeseen. Niiden aiheina oli yleisimmin hallitsijaperheiden jäsenten häät tai hautajaiset. 1800-luvulla alettiin painaa rahoja kansallisesti ja valtiollisesti merkittävien tapahtumien kunniaksi, joskin vielä hyvin satunnaisesti. Muun muassa Yhdysvalloissa, Saksassa ja Itävallassa alettiin lyödä juhlarahoja vuosittain 1920–1930-luvuilla. Suomessa ensimmäinen juhlaraha painettiin vuonna 1951, aiheena vuoden 1952 kesäolympialaiset. Nykyisin juhlarahoja painetaan vuosittain useissa eri maissa. Rahapajat valmistavat niitä keräilykohteiksi ja pitävät siten yllä kannattavuuttaan. == Painolaadut ja materiaalit == Juhlarahat jaotellaan pääasiassa BU- ja proof-laatuihin. BU (brilliant uncirculated) on yleisempi laatu ja se tarkoittaa lyöntikiiltoista rahaa, jossa ei ole käsittelyn jälkiä. Juhlarahoja painetaan monesti myös peilikiiltoisina niin sanotulla proof-tekniikalla. Tällaisissa rahoissa jokin osa on täysin peilikirkas ja siitä nousee mattapintaisia kuvioita. Myös joistain käyttörahoista on tehty proof-painoksia. Suurin osa juhlarahoista on valmistettu kullasta tai hopeasta, mutta myös platinaa on käytetty. Nykyisin joissain rahoissa ja mitaleissa on myös väripainatuksia. == Lähteet == == Aiheesta muualla == * Suomen juhlarahat. Kolikot.com. * Juhlarahat. Keraily.info. *
Annaleena Hakatie

Annaleena Hakatie on suomalainen muotoilija, taiteilija ja teollisen muotoilun tutkija. Hakatie on valmistunut muotoilijaksi Taideteollisesta korkeakoulusta. Hän tuli tunnetuksi muotoilemalla iittalalle lasiesineitä sekä taidelasia ja hänen teoksiaan on ollut esillä ympäri maailmaa. Hakatie on toiminut Taideteollisessa korkeakoulussa lehtorina (1999-2001) ja tutkijana. Taideteollisen korkeakoulun ylioppilaskunta Tokyo palkitsi Hakatien Vuoden opettajana vuonna 2000. Hakatie tutkii muotoilun organisointia sekä johtamista innovaatioiden näkökulmasta ja on julkaissut useita tieteellisiä artikkeleja muotoilun ja tuotekehityksen aloilta. Vuodesta 2012 Hakatie on toiminut elintarviketeollisuuden ja mikrobiologian alalla brändien ja käyttäjäkokemuksen suunnitteluihin liityvissä tehtävissä. Hakatie on osakas mikrobiologisia analyysipalveluja ja tuotteita kehittävässä yrityksessä GutGuide. == Lähteet == Luokka:Suomalaiset muotoilijat Luokka:Taiteidentutkijat Luokka:Vuonna 1965 syntyneet Luokka:Elävät henkilöt
Songs for the Rockoning Day

Songs for the Rockoning Day on suomalaisen Lordi-yhtyeen nuottikirja, joka julkaistiin 12. helmikuuta 2007. Kirja sisältää nuotit ja sanoitukset kaikkiin Lordin kolmen ensimmäisen albumin (Get Heavy, The Monsterican Dream, The Arockalypse) kappaleisiin. Lisäksi kirja sisältää kirjoitukset jokaisen albumin teosta ja kappaleiden syntytarinat. Kirja on kokonaan englanniksi kirjoitettu ja esipuheen siihen on kirjoittanut Asko Kallonen == Aiheesta muualla == * Helsinki Music Companyn tiedote kirjan julkaisusta Luokka:Lordi Luokka:Laulukirjat
Elkie Brooks

Elkie Brooks (s. 25. helmikuuta 1945, Salford) on brittiläinen laulaja. Hän aloitti uransa 1970-luvun alun yhtyeessä Vinegar Joe ja on siitä lähtien toiminut soolouralla. Brooks on yli 30-vuotisen soolouransa aikana julkaissut yhdeksäntoista studioalbumia. == Diskografia == === Studioalbumit === * Rich Man's Woman (1975) * Two Days Away (1977) * Shooting Star (1978) * Live and Learn (1979) * Pearls (1981) * Pearls II (1982) * Minutes (1984) * Screen Gems (1984) * No More the Fool (1986) * Bookbinder's Kid (1988) * Inspiration (1989) * Pearls III (Close to the Edge) (1991) * Round Midnight (1993) * Nothin' but the Blues (1994) * Circles (1995) * Amazing (1996) * Shangri-La (2003) * Trouble in Mind (Humphrey Lytteltonin kanssa, 2003) * Electric Lady (2005) === Livelevyt === * The Pearls Concert (1997) * Live at the Palladium (2000) * Live 2000 (2000) * Don't Cry Out Loud – Live at Shepherds Bush (2005) * Live with Friends (2007) Lisäksi tuotanto kattaa lukuisia kokoelmia ja singlejulkaisuja. == Aiheesta muualla == * Virallinen kotisivusto Luokka:Brittiläiset laulajat Luokka:Vuonna 1945 syntyneet Luokka:Elävät henkilöt
Nakamura Taizaburo

Nakamura Taizaburo (1912, Yamagatan prefektuuri–2003) oli japanilainen sotilas ja budomestari. Hän vaikutti Tsurumissa Yokahamassa jossa hän työskenteli kansainvälisessä iai-batto liitossa () ja opetti battōdōta kuolemaansa asti. Nakamura oli 10. dan shodai soke ja hanshi Nakamura-ryū battōdōssa, kendossa 7. dan kyoshi (Japanin kendoliitto), jukendōssa 8. dan hanshi ja tankendōssa 8. dan hanshi. Japanin keisari palkitsi hänet korkea-arvoisella japanilaisella kulttuuripalkinnolla vuonna 1992. ==Lähteet== *Elämäkerta englanniksi === Kirjallisuuslähteet === * * * Luokka:Japanilaiset budokat Luokka:Iaidō